
DATU PERTSONALEN BABESARI BURUZKO INFORMAZIOA
Datu pertsonalen tratamendua honako arau hauen arabera eginen da: 2016/679 Erregelamendua (EB), 2016ko apirilaren 27koa, Europako Parlamentuarena eta Kontseiluarena, datu pertsonalen tratamenduari eta datu horien zirkulazio askeari dagokienez pertsona fisikoak babesteari buruzkoa, eta 95/46/EE Zuzentaraua (Datuak babesteko erregelamendu orokorra) indargabetzen duena; eta 3/2018 Lege Organikoa, abenduaren 5ekoa, Datu Pertsonalak Babesteari eta Eskubide Digitalen Bermeari buruzkoa.
Erregelamendu horren 13. artikuluan xedatutakoa betetzeko, hauxe jakinarazten da:
	TRATAMENDUAREN ARDURADUNA
	Eskubide Sozialetako, Ekonomia Sozialeko eta Enpleguko Departamentua
González Tablas kalea 7, 31005 Iruña.  
Nafarroako Gobernuko Datuak Babesteko Ordezkaritza
Karlos III.aren etorb. 2.  31002 Iruña. dpd@navarra.es 

	TRATAMENDUAREN
XEDEA

	Prozedura honen kudeaketarako tratatzen dira zure datuak. Gainera, aurreikusi da helburu estatistikoetarako erabiltzea.   
Emandako datu pertsonalak gordeko dira tratamenduaren helburuak betetzeko behar den denbora guztian.

	TRATAMENDUAREN LEGITIMAZIOA
	Tratamendua beharrezkoa da interes publikoko misio bat betetzeko edo botere publikoak erabiltzeko, hala nola dirulaguntza bat ematea, Dirulaguntzei buruzko azaroaren 9ko 11/2005 Foru Legean adierazita dagoen moduan.

	DATUEN JATORRIA

	Datuak, izan identifikaziokoak, harremanetan jartzekoak, sozioekonomiko eta finantzarioak eta, behar denean, lan jardunari buruzkoak, lortzen dira, batez ere eskabidean jartzen dituzunean. Beste datu batzuk sortzen dira harreman administratiboan zehar, eta beste zenbait, berriz, administrazio eta erakunde publiko nahiz pribatuetatik jaso beharrekoak dira, kudeaketa egokia eginen bada. 

	DATUEN HARTZAILEAK
	Nafarroako Gobernuaren beste organo batzuei lagatzen ahalko zaizkie, baita beste administrazio publiko batzuei edo kontroleko agintari, epaimahai eta erakunde publikoei ere, beren egitekoak bete ditzaten. Finantza entitateei ere lagatzen ahalko zaizkie, ordainketak kudeatzeko eta legezko betebeharrengatik.

	ESKUBIDEAK ZURE DATUAK EMATEN DITUZUNEAN
	Zure datuei dagokienez honako eskubide hauek balia ditzakezu:
· Datuetan sartzeko eskubidea: jakiteko zer datu ari diren tratatzen.  
· Zuzentzeko eskubidea: okerrekoak edo osatugabeak direnean.
· Mugatzeko eskubidea: tratamendua mugatzeko; kasu horretan, erreklamazioak aurkezteko edo haietatik defendatzeko soilik erabiliko dira.
· Kontra egiteko eskubidea: zure datuen tratamendua eten dadin, salbu eta bidezko arrazoi larriak badaude edo erreklamazioak aurkezteko edo haietatik defendatzeko tratatu behar badira.  
· Ezabatzeko eskubidea: zer helbururekin jaso ziren, xede horretarako beharrezkoak ez diren datuak ezerezteko.  
· Datuak eramangarriak izateko eskubidea: zuri zure datuak ematekoa, gero beste erakunde arduradun bati emateko.  
· Baimena errebokatzeko eskubidea: tratamendurako baimena eman ondoren, edonoiz egin daiteke atzera eta baimena kendu. Horrek ez du eraginik izango aurretik emandako baimenean oinarrituriko tratamenduaren zilegitasunean, eta baimena kentzeak izan ditzakeen ondorioak izango ditu.


Eskubide horiek baliatu ahal izanen dituzu Eskubide Sozialetako, Ekonomia Sozialeko eta Enpleguko Departamentuari zuzendutako idazki baten bidez.
Zure eskubideak baliatzeko idazkien ereduak Datuak Babesteko Espainiako Bulegoaren webgunean aurkituko dituzu (www.agpd.es). 
Halaber jakinarazten zaizu erreklamazioa aurkezten ahal diozula bai kontrol agintaritzari, datuen babesaren alorrean eskumena duenari, bai Nafarroako Gobernuko Datuak Babesteko ordezkariari.  

